Taxikár (film)

Taxikár () je americký film režiséra Martina Scorseseho z roku 1976, ktorý rozpráva príbeh ľudskej samoty a citovej frustrácie uprostred ľahostajného sveta.
Robert De Niro bol za svoj herecký výkon v hlavnej úlohe nominovaný na Oscara.
Dej.
Travis Bickle (Robert De Niro), bývalý príslušník námornej pechoty trpiaci depresiou a nespavosťou, sa zamestná ako taxikár v New Yorku. Pracuje hlavne po nociach, niekedy aj viac ako 12 hodín denne. Svoje pocity a dojmy z mesta a spoločnosti si zapisuje do denníka.
Travis sa zaľúbi do Betsy (Cybill Shepherd), členky prezidentskej kampane senátora Charlesa Palantina (Leonard Harris), a cez okno pozoruje ju a jej kolegu Toma (Albert Brooks) na ich pracovisku. Jedného dňa sa odváži vstúpiť dovnútra, a začne sa s ňou rozprávať pod zámienkou, že by sa chcel stať dobrovoľníkom Palantinovej kampane. Travis pozve Betsy na schôdzku do kaviarne, a ona jeho pozvanie príjme. Na ďalšej schôdzke ju berie do kina na pornografický film, čo ale Betsy pobúri a nahnevane odchádza preč. Travis sa snaží ospravedlniť, no Betsy odmietne kvetiny a ignoruje jeho telefonáty, za čo sa s ňou na jej pracovisku poháda. Tom z tade vyvedie Travisa von.
V jednu noc Traviso v taxíku vezie jedného podráždeného muža (Martin Scorsese), ktorý ho núti pozorovať okno jedného domu, kde má jeho neverná manželka aféru. Muž potom Travisovi rozpráva o jeho pláne zastreliť ju. Travis sa neskôr v jedálni stretáva s jeho kolegom "Čarodejníkom" (Peter Boyle), ktorému sa zveruje so svojimi depresívnymi a násilníckymi myšlienkami, ktoré sú spôsobované sledovaním zločinu a prostitúcie v meste. Čarodejník ho ale uisťuje, že všetko bude fajn.
Travis si kúpi zbrane od dílera (Steve Prince) a začne intenzívne posilňovať. Doma si pred zrkadlom nacvičuje tasenie zbraní, a tiež si zostrojí mechanizmus na automatické tasenie pištole, ktorý sa dá ukryť do rukáva. Raz v noci ide do samoobsluhy, kde prekazí lúpež a zastrelí zlodeja. Travis je rozrušený, lebo nemá povolenie na nosenie zbrane, ale majiteľ obchodu mu povie aby ušiel, a že on za celú vec prevezme zodpovednosť.
Do Travisovho taxíka jednu noc nastúpi maloletá prostitútka Iris (Jodie Foster), ktorá sa snaží utiecť od jej pasáka Matthewa (Harvey Keitel), ale on ju dostihne a vytiahne ju z taxíka von. Travisovi hodí pokrčenú 20-dolárovú bankovku, ktorá mu potom neustále pripomína Iris. Neskôr ju Travis stretne a najme si ju, ale namiesto toho aby s ňou mal sex sa ju snaží odhovoriť od prostitúcie. Nepodarí sa mu to, ale Iris súhlasí so stretnutím na ďalší deň. Tam ju Travis presviedča aby sa vrátila domov k rodičom, a neskôr pre Iris napíše list, ku ktorému pribalí peniaze na jej cestu domov. V liste tiež píše, že čoskoro bude mŕtvy.
Travis ide na verejný prejav senátora Palantina s úmyslom spáchať naňho atentát, ale jeden z agentov tajnej služby si ho včas všimne a Travis uteká preč. Potom prichádza pred bordel, v ktorom pracuje Iris, a stretáva Matthewa. Po krátkom provokovaní ho Travis postrelí a vchádza dovnútra. Tam konfrontuje vyhadzovača, ktorému revolverom odstrelí prsty na ruke, ale zo zadu ho prepadne zranený Matthew a stihne Travisa streliť do krku predtým ako je zabitý. Gangster, ktorý bol v tej chvíli s Iris, vychádza z izby a postrelí Travisa do ruky. Travis púšťa na zem svoj revolver, ale rýchlo tasí novú pištol vďaka mechanizmu v jeho rukáve a gangstera zastrelí. Stále však naňho útočí vyhadzovač, až kým ho Travis nebodne nožom do ruky a nestrelí do hlavy. Vystrašená Iris kričí vo svojej izbe, a Travis sa pokúša zastreliť sám seba, no zisťuje, že už nemá žiadne náboje, a tak padne na pohovku a leží tam kým na miesto neprichádza polícia.